แบงก์ชาติจีนเพิ่มการถือครองทองคำเกือบ 5% ในเดือนส.ค. - FINNOMENA
ธนาคารกลางจีนระบุว่า ยอดการถือครองทองคำของธนาคารกลางจีน ณ สิ้นเดือนส.ค.อยู่ที่ระดับ 62.45 ล้านออนซ์ เพิ่มขึ้น 4.85% จากช่วงเวลาเดียวกันของปีที่แล้วซึ่งอยู่ที่ระดับ 59.56 ล้านออนซ์
19 พ.ย. 2562

ธนาคารกลางจีนระบุว่า ยอดการถือครองทองคำของธนาคารกลางจีน ณ สิ้นเดือนส.ค.อยู่ที่ระดับ 62.45 ล้านออนซ์ เพิ่มขึ้น 4.85% จากช่วงเวลาเดียวกันของปีที่แล้วซึ่งอยู่ที่ระดับ 59.56 ล้านออนซ์
ทั้งนี้ มูลค่าการถือครองทองคำของธนาคารกลางจีน ณ สิ้นเดือนส.ค.อยู่ที่ระดับ 9.545 หมื่นล้านดอลลาร์ จากระดับ 8.7876 หมื่นล้านดอลลาร์ ณ สิ้นเดือนก.ค.
ยอดการถือครองทองคำของจีนใกล้แตะระดับสุงสุดในรอบ 6 ปี ขณะที่ธนาคารกลางต่างๆ ซึ่งรวมถึงธนาคารกลางสหรัฐ (เฟด) ได้ปรับลดอัตราดอกเบี้ย ท่ามกลางสัญญาณที่บ่งชี้ถึงการชะลอตัวของเศรษฐกิจ อันเนื่องมาจากผลกระทบของสงครามการค้าระหว่างสหรัฐและจีน
ส่วนเมื่อวันเสาร์ที่ผ่านมา สำนักงานปริวรรตเงินตราแห่งรัฐของจีน (SAFE) เปิดเผยว่า ทุนสำรองเงินตราต่างประเทศของจีน ณ สิ้นเดือนส.ค.อยู่ที่ระดับ 3.1072 ล้านล้านดอลลาร์ เพิ่มขึ้น 3.5 พันล้านดอลลาร์ หรือ 0.1% จาก ณ สิ้นเดือนก.ค.
ที่มา : https://www.bloomberg.com/news/articles/2019-09-09/china-s-gold-buying-spree-nears-100-tons-as-trade-war-drags
แท็ก:
Gold
แชร์บทความ: